Lightspeed Rescue Power Rangerit

Lightspeed Rescue Power Rangerit ovat kuvitteellinen supersankariryhmä vuoden 2000 Power Rangers -sarjassa Power Rangers Lightspeed Rescue.Power Rangersin viralliset sivut Luettu 28.12.2012  

He olivat osa Yhdysvaltain hallituksen alaista operaatio Lightspeediä, jonka tehtävänä oli taistella kuvitteelliseen kalifornialaiseen kaupunkiin Mariner Bayhyn hyökänneitä demoneita vastaan. Lightspeed Rescue Power Rangereiden käyttämät voimat ja laitteistot olivat täysin ihmisten valmistamia eikä niihin liittynyt mitään mystistä tai Maapallon ulkopuolista lähdettä. He olivat myös ensimmäinen Power Ranger -ryhmä, joiden identiteetit oli julkisesti siviilien tiedossa. 

Carter Grayson
Carter Grayson oli ammatiltaan palomies, joka toimi Punaisena Lightspeed Rangerina. Hän oli vakavamielinen ja tehtävälleen omistautunut rangereiden johtaja, joka oli aina valmis vaarantamaan henkensä muiden puolesta ja auttamaan pulaan joutuneita ihmisiä. 

Kun Carter oli vielä lapsi, muuan urhea palomies oli pelastanut hänet palavasta rakennuksesta. Carter ei koskaan unohtanut hänet pelastanutta palomiestä ja miehen teko sai Carterin ryhtymään myöhemmin itsekin palomieheksi.Power Rangers Lightspeed Rescue: Jakso 3; "Trial By Fire" Vasta myöhemmin Carter sai tietää, että urhea palomies oli ollut Lightspeediä johtanut kapteeni William Mitchell.Power Rangers Lightspeed Rescue: Jakso 18; "A Face from the Past" 

Carter otti tehtävänsä Lightspeed Power Rangerina ensimmäisenä vastaan.Power Rangers Lightspeed Rescue: Jakso 1; "Operation Lightspeed" Hänet valittiin myöhemmin myös testaamaan Titanium Morpheria. Yritys kuitenkin epäonnistui ja Titanium Morpher osoittautui tavalliselle ihmiselle liian vaikeaksi hallita.Power Rangers Lightspeed Rescue: Jakso 11; "From Deep in the Shadows" 

Viimeisessä taistelussa Carter taisteli urheasti Queen Bansheeraa vastaan ja onnistui potkaisemaan hänet lopullisesti varjomaailmaan. Carter palasi palomieheksi, kun Lightspeed Rescue oli suorittanut tehtävänsä.Power Rangers Lightspeed Rescue: Jaksot 39-40; "The Fate of Lightspeed I-II"

Carterilla oli zordeinaan Pyro Rescue 1, Rail Rescue 1 ja Omega Zord 1.Power Rangers Lightspeed Rescue: Jakso 2; "Lightspeed Teamwork"Power Rangers Lightspeed Rescue: Jakso 10; "Rising from Ashes"Power Rangers Lightspeed Rescue: Jakso 20; "The Omega Project" Hänellä oli henkilökohtaisena kulkuneuvonaan punainen moottoripyörä Lightspeed Cycle, johon oli välillä kiinnitetty myös sivuvaunu.Power Rangers Lightspeed Rescue: Jakso 6; "Wheels of Destruction" Hänellä oli myös käytössään lentävä Mobile Armor Vehicle.Power Rangers Lightspeed Rescue: Jakso 23; "Yesterday Again" Myöhemmin hän sai käyttöönsä vielä Trans Armor Cycle -pyörän, josta muodostui hänen käyttöönsä Battlizer.Power Rangers Lightspeed Rescue: Jakso 35; "Web War" Carterilla oli aseinaan Rescue Blaster, Rescue Drill, V-Lancer ja Thermo Blaster.

Häntä näytteli Sean Cw Johnson.

Chad Lee
Chad Lee oli Sininen Lightspeed Ranger, joka oli vedessä kuin omassa elementissään. Hän vietti usein vapaa-aikaansa laitesukeltamalla ja tunsi silloin olleensa yhteydessä vedenalaiseen luontoon.Power Rangers Lightspeed Rescue: Jakso 8; "Up to the Challenge" Chad toi ryhmään hänen erinomaiset kamppailulaji- ja vesipelastustaitonsa. 

Chad oli ennen rangeriksi ryhtymistään harjoitellut kamppailulajeja karatemestari Tomashiron alaisuudessa, jonka mielestä Chadin oikea kohtalo olisi ollut ryhtyä karatemestariksi rangeriuden sijasta. Myöhemmin Chadiin pettynyt Tomashiro ryhtyi Cyclopter nimisen demonin mentoriksi, josta hän toivoi kehittyvän vielä Chadiakin parempi. Cyclopter kääntyi kuitenkin opettajaansa vastaan heti kun oli oppinut häneltä kaiken mahdollisen. Chad löysi Tomashiron lyötynä ja todisti hänelle yhä muistavansa kaikki aiemmin oppimansa asiat. Sen jälkeen Chad voitti Cyclopterin kaksintaistelussa. Hirviön tuhoutumisen jälkeen Chad esitteli Tomashirolle Lightspeedin tukikohtaa.Power Rangers Lightspeed Rescue: Jakso 22; "The Chosen Path" 

Chad oli ihastunut Marinaan, mutta heidän suhteensa ei koskaan nähty etenevän sen pidemmälle.Power Rangers Lightspeed Rescue: Jakso 28; "Ocean Blue"Power Rangers Lightspeed Rescue: Jakso 22; "The Chosen Path" Hän tuli sarjan kuluessa läheiseksi myös Keltaisena Rangerina toimineen Kelseyn kanssa. Chad palasi vanhaan ammattiinsa, kun Lightspeed Rescue oli suorittanut tehtävänsä.

Chadilla oli zordeinaan Hydro Rescue 2, Rail Rescue 2 ja Omega Zord 2. Hänellä oli henkilökohtaisena kulkuneuvonaan sininen Lightspeed Cycle. Chadilla oli aseinaan Rescue Blaster, Rescue Laser, V-Lancer ja Thermo Blaster. Hän sai käyttöönsä myös jäätykillä varustetun Mega Battle -panssarin.Power Rangers Lightspeed Rescue: Jakso 26; "The Mighty Mega Battles" 

Häntä näytteli Michael Chaturantabut.

Joel Rawlings
Joel Rawlings oli Vihreä Lightspeed Ranger, joka tunnettiin myös nimellä "Ilmojen Cowboy" hänen yksipaikkaisella lentokoneella tekemien hurjien ilmanäytösten johdosta.

Hän oli aluksi varsin haluton ryhtymään Power Rangeriksi eikä uskonut Lightspeediin eikä sen tarjoamiin mahdollisuuksiin. Joel muutti kuitenkin kantansa, kun hän näki Mariner Bayn ja sen väestön olevan vaarassa. Joel ihastui ensi silmäyksellä Angela Fairweatheriin, joka toimi rangereiden välineitä valmistaneen ryhmän johdossa. Viimeisen jakson lopussa Joel oli juuri lähdössä ensimmäisille treffeille neiti Fairweatherin kanssa kunnes hän näki kaupungilta nousevan savua ja päätti lähteä vielä kerran muiden rangereiden kanssa auttamaan. 

Joelilla oli zordeinaan Aero Rescue 3, Rail Rescue 3 ja Omega Zord 3. Hänellä oli henkilökohtaisena kulkuneuvonaan vihreä Lightspeed Cycle. Joelilla oli aseinaan Rescue Blaster, Rescue Cutter, V-Lancer ja Thermo Blaster. Hän sai käyttöönsä myös sirkkelinterällä varustetun Mega Battle -panssarin.

Häntä näytteli Keith Robinson. 

Kelsey Winslow
Kelsey Winslow oli Keltainen Lightspeed Ranger. Hän oli fyysisesti hyvin aktiivinen ja ammattitaitoinen vuorikiipeilijä. Hän otti työn rangerina vastaan, koska se oli jännittävin asia mistä hän oli koskaan kuullut. Kelsey teki myös sovinnon hänestä vieraantuneen isoäitinsä kanssa, joka ei ollut aiemmin ymmärtänyt lapsenlastaan ja oli ajatellut vain rahojaan ja itseään.Power Rangers Lightspeed Rescue: Jakso 21; "The Fifth Crystal" Kelsey oli ensimmäinen lihaksikas naispuolinen ranger. Hänellä oli myös tapana pitää keltaisia kuulokkeita kaulansa ympärillä. Kun Lightspeed Rescue oli saanut tehtävänsä suoritettua, Kelsey palasi harjoittelemaan urheilukilpailuja varten.

Kelseyllä oli zordeinaan Haz Rescue 4, Rail Rescue 4 ja Omega Zord 4. Hänellä oli henkilökohtaisena kulkuneuvonaan keltainen Lightspeed Cycle. Kelseyllä oli aseinaan Rescue Blaster, Rescue Claw, V-Lancer ja Thermo Blaster.

Häntä näytteli Sasha Williams.

Dana Mitchell
Dana Mitchell oli Vaaleanpunainen Lightspeed Ranger. Hän oli kapteeni Mitchellin tytär ja Ryan Mitchellin sisko. Dana toimi ennen rangeriksi tuloaan ensihoitajana Lightspeedin tukikohdassa.

Dana oli luova ja järkevä henkilö. Demonien vapauduttua hän oli mukana hakemassa muita tulevia rangereita eri puolilta Mariner Baytä. Myöhemmin hän sai myös kauan kadoksissa olleen Ryan-veljensä takaisin elämäänsä.Power Rangers Lightspeed Rescue: Jakso 12; "Truth Discovered" 

Danalla oli zordeinaan Med Rescue 5, Rail Rescue 5 ja Omega Zord 5. Hänellä oli henkilökohtaisena kulkuneuvonaan vaaleanpunainen Lightspeed Cycle. Danalla oli aseinaan Rescue Blaster, Rescue Injector, V-Lancer ja Thermo Blaster.

Häntä näytteli Alison MacInnis.

Ryan Mitchell
Ryan Mitchell oli Titanium Ranger. Hän oli kapteeni Mitchellin poika ja vaaleanpunaisena rangerina toimineen Dana Mitchellin veli. 

Ryan oli lapsena joutunut isänsä ja siskonsa kanssa auto-onnettomuuteen, kun hänen isänsä oli väistänyt rekkaa. Heidän autonsa oli sen seurauksena syöksynyt jyrkänteeltä alas rotkoon. Mitchellit olivat päässeet täpärästi ulos autostaan, mutta he roikkuivat jyrkänteen reunalla vain oksan varassa. Kapteeni Mitchellillä oli tukeva ote Danasta, mutta Ryan oli häntä alempana ja piti kiinni vain isänsä kengästä. Roikkumisen aikana pahan Diabolico-demonin henki ilmestyi heille ja tarjosi kapteeni Mitchellille sopimusta: Diabolico pelastaisi pojan, mutta korvaukseksi hän saisi kasvattaa Ryanin ja kapteeni Mitchell näkisi poikansa vasta hänen kaksikymmenvuotispäivänään. Aluksi kapteeni Mitchell kieltäytyi, mutta kun Ryanin ote irtosi hän päätti suostua. Kapteeni Mitchell sanoi myöhemmin sen olleen hänen elämänsä vaikein päätös.

Diabolico kasvatti siten Ryanin ja uskotteli hänelle, että kapteeni Mitchell oli kieltänyt poikansa ja piti aina Danan etusijalla. Kun Ryan täytti kaksikymmentä vuotta, Diabolico käski häntä menemään huomaamatta Lightspeedin tukikohtaan ja varastamaan sieltä Titanium Morpherin prototyypin. Kun Ryan oli onnistunut tehtävässään, hänen oli tarkoitus tuhota Power Rangerit (mukaan lukien oma siskonsa Dana) saamillaan uusilla Titanium Rangerin voimilla. Ryan oli lähellä onnistuakin tehtävässään kunnes neiti Fairweather lähetti rangereille avuksi heidän uudet V-Lancerinsa, joilla rangerit lopulta voittivat Ryanin. Juuri kun Power Rangerit olivat aikeissa viimeistellä hänet, kapteeni Mitchell tunnisti Ryanin silmät Titanium Rangerin kypärän alta ja peruutti iskun. Rangerit ymmärsivät syyn vasta myöhemmin, kun kapteeni Mitchell kertoi Titanium Rangerin olevan hänen poikansa.Power Rangers Lightspeed Rescue: Jakso 11; "From Deep in the Shadows" 

Kapteeni Mitchell sai poikansa lopulta muistamaan mitä menneisyydessä oli todella tapahtunut, jonka jälkeen hän katkaisi suhteensa Diabolicoon ja liittyi hieman myöhemmin rangereiden rinnalle taisteluun demoneita vastaan. Diabolico ei Ryanin selkäänpuukottamista kuitenkaan sietänyt ja loi Ryanin alaselkään kobratatuoinnin, joka liikkui Ryanin käyttäessä voimiaan aina ylöspäin. Kobra oli asetettu kaulaan päästyään tappamaan hänet.Power Rangers Lightspeed Rescue: Jakso 13; "Ryan's Destiny" Myöhemmin Ryan löysi hautakammiosta kobrapatsaan, joka toimi kobratatuoinnin lähteenä ja haastoi siitä muodostuneen hirviön taisteluun. Juuri kun Ryanin selässä ollut tatuointi oli tuhoamassa hänet, Ryan onnistui sorruttamaan pylvään hirviön päälle ja murskaamaan sen. Hirviön tuhoutuminen vapautti Ryanin kirouksesta ja hänen selässä ollut tatuointi katosi. Sen jälkeen Ryan pystyi käyttämään Titanium Rangerin voimiaan ilman rajoituksia.Power Rangers Lightspeed Rescue: Jakso 16; "The Cobra Strikes" 

Pian Ryan kuitenkin päätti lähteä etsimään lisää tietoa demoneista ja miten heidät voisi päihittää.Power Rangers Lightspeed Rescue: Jakso 19; "The Queen's Return" Viimeisessä taistelussa hän oli hetken Queen Bansheeran vankina. Carter onnistui kuitenkin vapauttamaan hänet, jonka jälkeen Ryan taisteli muiden rangereiden rinnalla aina loppuun asti. 

Häntä näytteli Rhett Fisher.

Titanium Ranger oli ensimmäinen Power Ranger, joka oltiin suunniteltu vain Power Rangers Lightspeed Rescueta varten eikä sillä ollut vastinetta Super Sentaissa. Titanium Rangerin jälkeen tällaisia rangereita ovat olleet A-ryhmän S.P.D. Power Rangerit sarjassa Power Rangers S.P.D. ja Spirit Rangerit sarjassa Power Rangers Jungle Fury.

Lähteet

Aiheesta muualla
Power Rangers Lightspeed Rescue RangerCentralissa

Luokka:Power Rangers Lightspeed Rescue
Luokka:Power Ranger -ryhmät